BASES DE LA CONVOCATÒRIA DEL PROGRAMA PROPI DEL VICERECTORAT D'INVESTIGACIÓ I TRANSFERÈNCIA DE CONEIXEMENT PER AL FOMENT DE L'I+D+I EN LA UNIVERSITAT D'ALACANT 2020 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5873)
  + [Valencià](/va/acuerdo/5873)






Selector de idioma

Leer

* [Español](/es/acuerdo/5873)
* [Valencià](/va/acuerdo/5873)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BASES DE LA CONVOCATÒRIA DEL PROGRAMA PROPI DEL VICERECTORAT D'INVESTIGACIÓ I TRANSFERÈNCIA DE CONEIXEMENT PER AL FOMENT DE L'I+D+I EN LA UNIVERSITAT D'ALACANT 2020[Butlletí Oficial Universitat d'Alacant](/ca/Publicacion)
=============================================================================================================================================================================================================================

Secretaria General

Butlletí Oficial Universitat d'Alacant





BASES DE LA CONVOCATÒRIA DEL PROGRAMA PROPI DEL VICERECTORAT D'INVESTIGACIÓ I TRANSFERÈNCIA DE CONEIXEMENT PER AL FOMENT DE L'I+D+I EN LA UNIVERSITAT D'ALACANT 2020

Data d'aprovació
:   01/07/2020

Data de publicació
:   01/07/2020

Òrgan competent
:   Vicerectora d'Investigació i Transfèrencia de Coneixement

Secció
:   CONVOCATÒRIES I CONCURSOS

* [Annexos](#anexos)
* [Anàlisi](#analisis)

* [Ver acuerdo en formato **PDF**](/pdf.asp?pdf=5873.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5873)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5873)
  + [Compartir acuerdo en 

    X](https://twitter.com/intent/tweet?via=UA_Universidad&text=BASES DE LA CONVOCATÒRIA DEL PROGRAMA PROPI DEL VICERECTORAT D'INVESTIGACIÓ I TRANSFERÈNCIA DE CONEIXEMENT PER AL FOMENT DE L'I+D+I EN LA UNIVERSITAT D'ALACANT 2020&url=https://www.boua.ua.es/va/acuerdo/5873)

**Títol:** BASES DE LA CONVOCATÒRIA DEL PROGRAMA PROPI DEL VICERECTORAT D'INVESTIGACIÓ I TRANSFERÈNCIA DE CONEIXEMENT PER AL FOMENT DE L'I+D+I EN LA UNIVERSITAT D'ALACANT 2020

**Secció:** CONVOCATÒRIES I CONCURSOS

**Òrgan:** Vicerectora d'Investigació i Transfèrencia de Coneixement

**Data d'aprovació:** dimecres, 1 de juliol de 2020

BASES DE LA CONVOCATÒRIA DEL PROGRAMA PROPI DEL VICERECTORAT D'INVESTIGACIÓ I TRANSFERÈNCIA DE CONEIXEMENT PER AL FOMENT DE L’I+D+I EN LA UNIVERSITAT D'ALACANT 2020

1. Objecte i finançament

L'objecte d’aquesta convocatòria és regular per a l'any 2020 el procediment de concessió, en règim de publicitat, objectivitat i concurrència competitiva, dels diferents tipus d'ajudes que integren el programa propi d'R+D+I del Vicerectorat d'Investigació i Transferència de Coneixement destinat al foment de la investigació científica, el desenvolupament tecnològic i la innovació en la Universitat d'Alacant.

El finançament de les ajudes que es concedisquen en virtut d’aquesta convocatòria s'imputarà als capítols IV i VI del pressupost de despeses del Vicerectorat d'Investigació i Transferència de Coneixement de la Universitat d'Alacant.

La quantia màxima per a cadascuna de les ajudes o actuacions arreplegades en aquesta convocatòria es detallarà en cadascun dels annexos corresponents. Quan en alguna de les ajudes convocades hi haja més d'una modalitat i es generen fons no adjudicats en alguna d'aquestes, aquests es podran reassignar a les altres.

Aquest programa propi preveu sis línies d'actuació:

1. Incorporació i formació de personal investigador i personal tècnic

2. Investigació competitiva

3. Internacionalització

4. Infraestructures cientificotecnològiques

5. Difusió de la investigació

6. Accions de col·laboració publicoprivada en matèria de transferència

A continuació es relacionen les ajudes convocades per a cada línia d'actuació, les bases per les quals es regirà la concessió i altres especificacions relatives a cada programa, que es desenvolupen en els annexos corresponents.

1. Incorporació i formació de personal investigador i personal tècnic

- Ajudes per a estudis de màster oficial i iniciació a la investigació ([annex I](https://www.boua.ua.es/pdf.asp?pdf=Annexos_BOUA_5873.pdf))

- Contractes destinats a la formació predoctoral ([annex II](https://www.boua.ua.es/pdf.asp?pdf=Annexos_BOUA_5873.pdf#page=7))

- Ajudes per a donar suport a la contractació de personal investigador doctor ([annex III](https://www.boua.ua.es/pdf.asp?pdf=Annexos_BOUA_5873.pdf#page=18))

- Ajudes per a estades de personal investigador convidat ([annex IV](https://www.boua.ua.es/pdf.asp?pdf=Annexos_BOUA_5873.pdf#page=20.))

- Ajudes per a la contractació de personal tècnic de suport en projectes d'investigació competitius ([annex V](https://www.boua.ua.es/pdf.asp?pdf=Annexos_BOUA_5873.pdf#page=25))

2. Investigació competitiva

- Ajudes per a la realització de projectes d'investigació ([annex VI](https://www.boua.ua.es/pdf.asp?pdf=Annexos_BOUA_5873.pdf#page=27))

- Ajudes per a la realització de projectes d'investigació arqueològica a l’Alcúdia ([annex VII](https://www.boua.ua.es/pdf.asp?pdf=Annexos_BOUA_5873.pdf#page=31))

- Ajudes per productivitat investigadora per a grups d'investigació de la Universitat d'Alacant ([annex VIII](https://www.boua.ua.es/pdf.asp?pdf=Annexos_BOUA_5873.pdf#page=34))

3. Internacionalització

- Ajudes per a la captació de projectes europeus o altres programes d'àmbit internacional d'R+D+I ([annex IX](https://www.boua.ua.es/pdf.asp?pdf=Annexos_BOUA_5873.pdf#page=36))

- Ajudes per a la realització d'accions d'investigació en altres països ([annex X](https://www.boua.ua.es/pdf.asp?pdf=Annexos_BOUA_5873.pdf#page=38))

4. Modernització i ús d'infraestructures cientificotecnològiques

- Ajudes per a la reparació d'instrumentació científica ([annex XI](https://www.boua.ua.es/pdf.asp?pdf=Annexos_BOUA_5873.pdf#page=40))

- Ajudes per a la utilització dels Serveis Tècnics d'Investigació ([annex XII](https://www.boua.ua.es/pdf.asp?pdf=Annexos_BOUA_5873.pdf#page=42))

5. Difusió de la investigació

- Ajudes per a la publicació de revistes científiques ([annex XIII](https://www.boua.ua.es/pdf.asp?pdf=Annexos_BOUA_5873.pdf#page=44))

- Ajudes per difusió dels resultats d'investigació ([annex XIV](https://www.boua.ua.es/pdf.asp?pdf=Annexos_BOUA_5873.pdf#page=47))

6. Accions de col·laboració publicoprivada en matèria de transferència

- Ajudes destinades a la formació predoctoral en col·laboració amb empreses ([annex XV](https://www.boua.ua.es/pdf.asp?pdf=Annexos_BOUA_5873.pdf#page=49))

- Ajudes per a participació en contractes i projectes amb empreses i altres institucions ([annex XVI](https://www.boua.ua.es/pdf.asp?pdf=Annexos_BOUA_5873.pdf#page=56))

2. Normes generals de procediment d'aplicació a tots els annexos d'aquesta convocatòria

2.1. Iniciació

El Vicerectorat d'Investigació i Transferència de Coneixement serà el responsable d'establir els procediments adequats i donarà les instruccions necessàries per a la publicació, tramitació i gestió de la convocatòria.

2.2. Presentació de sol·licituds

2.2.1. Les sol·licituds per a aquesta convocatòria d'ajudes s’hauran de presentar electrònicament a través de l'eAdministració de la Universitat d'Alacant, a la qual haurà d’accedir la persona sol·licitant a través d'UA-Cloud

([https://cvnet.cpd.ua.es/eadmua/tramites](https://cvnet.cpd.ua.es/eadmua/Tramites))

amb la seua clau d'accés o amb un certificat electrònic vàlid (e-DNI o ACCV).

2.2.2. Una vegada que s'ha accedit a l'eAdministració s'haurà de seleccionar l'opció de “SOL·LICITUD D'AJUDES AL PROGRAMA PROPI PER AL FOMENT DE L’R+D+I” dins de l'apartat “DOCÈNCIA I INVESTIGACIÓ”.

En la pantalla de sol·licituds s'haurà de seleccionar el “Tipus d'ajuda” en el qual es desitja participar, emplenar el formulari electrònic i aportar els documents exigits per la convocatòria i requerits en aquest.

2.2.3. Després de finalitzar l'emplenament del formulari la persona sol·licitant haurà d’efectuar el tràmit de presentació telemàtica mitjançant l'ordre “ENVIA”, de manera que la sol·licitud quede registrada.

Només es podrà formular una sol·licitud per persona per a cadascuna de les ajudes establides en els annexos d’aquesta convocatòria, per la qual cosa la generació posterior d'una nova sol·licitud per a la mateixa ajuda anul·larà l'expedient de sol·licitud anterior i es tindrà en consideració únicament l'última presentada.

En cas que la persona sol·licitant observe deficiències en una sol·licitud abans de la finalització del termini de presentació, haurà de formular una nova sol·licitud que substituirà l'anteriorment presentada.

2.2.4. No es tindran per presentades les sol·licituds que no seguisquen el que apareix indicat en aquest apartat.

En els casos en els quals, a causa d'una fallada informàtica verificable en els servidors de la UA, no resultara possible la presentació electrònica de la sol·licitud, se n'admetrà la presentació en la forma prevista en l'article 16 de la Llei 39/2015, d'1 d'octubre, de procediment administratiu comú de les administracions públiques. Quan es produïsca una circumstància d'aquest tipus s'haurà d'informar de la fallada informàtica mitjançant correu electrònic a

[vinkyfm@gx.ue](mailto:wdblcol@mv.hz)

abans que concloga el termini de presentació de sol·licituds i acompanyar tota la documentació relativa a la sol·licitud.

2.2.5. Els requisits exigits per a cadascuna de les ajudes hauran de complir-se en la data de fi de termini de presentació de sol·licituds.

2.2.6. La documentació requerida s'establirà en cadascun dels annexos. Quan s'establisca un model normalitzat que requerisca signatura de persones físiques, aquestes l’hauran de signar electrònicament mitjançant DNI electrònic o un altre certificat electrònic vàlid (ACCV, FNMT,…).

Si la documentació aportada fora incompleta o presentara errors corregibles, es requerirà a través de l'eAdministració, perquè en el termini de 10 dies s’hi esmene la falta o acompanyen els documents preceptius, amb advertiment que, si no ho fan, se'ls tindrà per desistits de la seua sol·licitud, d'acord amb el que estableix l'article 68 de la Llei 39/2015, d'1 d'octubre, del procediment administratiu comú de les administracions públiques, i amb els efectes previstos en l'article 21.1 d’aquesta Llei.

2.2.7. Només es valoraran els mèrits, si escau, que s'hagen inclòs en el formulari de sol·licitud, que estiguen degudament acreditats i obtinguts fins a la data de finalització del termini de presentació de sol·licituds.

2.2.8. Les dades de caràcter personal recollides en la sol·licitud quedaran sotmeses a la protecció establida per Llei orgànica 3/2018, de 5 de desembre, de protecció de dades personals i garantia dels drets digitals.

2.3. Termini de sol·licitud

El termini de presentació de les sol·licituds serà el que s'indique en cadascun dels annexos.

2.4 Instrucció del procediment

És responsable de la instrucció del procediment de concessió de les ajudes, el Secretariat d'Investigació del Vicerectorat d'Investigació i Transferència de Coneixement.

Aquest òrgan instructor, a la vista de l'avaluació de les diferents comissions, dictarà una proposta de resolució que inclourà una llista de persones beneficiaries.

2.5. Avaluació

En cada annex es detalla la composició de la Comissió Avaluadora, designada pel Vicerectorat d'Investigació i Transferència de Coneixement, a la qual ha de recórrer l'òrgan instructor per a la valoració de les sol·licituds. Quan la naturalesa de les ajudes ho requerisca, l'òrgan instructor podrà recaptar l'assessorament de la Agència Valenciana d'Avaluació i Prospectiva (AVAP), de l'Agència Estatal d'Investigació o de persones expertes designades per aquest Vicerectorat.

La Comissió aplicarà els criteris d'avaluació establits en cada annex i elaborarà una relació prioritzada de les sol·licituds avaluades. En igualtat de mèrits entre les propostes, s'aplicarà l'acció positiva a favor del sexe menys representat.

2.6. Resolució de concessió, notificació i publicació de les ajudes

Vista la proposta formulada per l'òrgan instructor, les ajudes s'adjudicaran de manera provisional mitjançant resolució del Vicerectorat d'Investigació i Transferència de Coneixement, que establirà un termini d'al·legacions.

Les notificacions es realitzaran mitjançant publicació en la pàgina web de la Unitat de Projectes Públics i Beques del Servei de Gestió de la Investigació, i tindrà tots els efectes de notificació practicada. Addicionalment, per a algunes fases del procediment, es podrà fer ús de la notificació individual a través de seu electrònica de la UA, d'acord amb el que disposa el Reglament de Notificacions electròniques de la Universitat d'Alacant, aprovat pel Consell de Govern de 26 d'octubre de 2016 (BOUA de 28/10/2016).

La resolució definitiva del procediment es notificarà a les persones interessades d'acord amb el que preveu l'article 40 i següents de la Llei 39/2015 d'1 d'octubre, del procediment administratiu comú de les administracions públiques, a través de l'eAdministració mitjançant notificació associada a la sol·licitud presentada.

La persona beneficiària haurà d'expressar a través de l'expedient electrònic de l'eAdministració l’acceptació o renúncia a l'ajuda concedida en un termini màxim de 5 dies naturals des de la notificació. Si el personal beneficiari no accepta expressament l'ajuda es tindrà per acceptada amb les condicions arreplegades en la convocatòria i en la resolució de concessió.

El termini de resolució serà de 6 mesos a partir de la finalització del termini de presentació de sol·licituds, llevat que l'annex corresponent n'arreplegue un de diferent. En tot cas, quan l'òrgan instructor sol·licite informes preceptius a òrgans diferents de la Universitat d'Alacant, el termini de resolució podrà suspendre's per un màxim de 3 mesos, així com durant l'utilitzat per a l'esmena de deficiències i aportació de documents d'acord amb el que preveu l’art. 22 d) de la Llei 39/2015 d'1 d'octubre, del procediment administrativa comú de les administracions públiques. Si transcorregut el termini de resolució, el Vicerectorat d'Investigació i Transferència de Coneixement no haguera notificat aquesta resolució, les persones interessades estaran legitimades per a entendre desestimada la sol·licitud.

2.7. Règim de justificació, seguiment i control de les ajudes

La justificació, el seguiment i el control de cada ajuda es realitzaran d’acord amb el que estableix el corresponent annex d'aquesta convocatòria. La presentació es realitzarà en els models normalitzats, disponibles en el següent pàgina

<https://sgi.ua.es/va/proyectos-publicos/calendari-justificacio-ajudes-ua.html>

mitjançant instància genèrica a través de l'eAdministració de la Universitat d'Alacant dirigida a la Unitat de Projectes Públics d'R+D i Beques.

Les ajudes seran objecte d'un seguiment del compliment dels objectius cientificotècnics de les actuacions i d'un seguiment econòmic, competència del Vicerectorat d'Investigació i Transferència de Coneixement.

Les persones beneficiàries estaran subjectes a les actuacions de control que duguen a terme els òrgans de control econòmic de la Universitat d'Alacant, així com a facilitar tota la informació que els siga requerida amb aquesta finalitat.

Qualsevol modificació en les condicions que van motivar la concessió de les ajudes haurà de disposar de l'autorització del Vicerectorat d'Investigació i Transferència de Coneixement; en cas contrari, l'ajuda podrà ser revocada totalment o parcialment.

L'incompliment total o parcial dels requisits i les obligacions establides en aquestes bases i altres normes aplicables, donarà lloc a l'obertura d'un expedient d'incompliment que, amb l’audiència prèvia de la persona interessada, podrà donar lloc a la revocació de l'ajuda concedida parcialment o totalment i l'obligació de reintegrar la quantia corresponent.

L'incompliment de les condicions establides en aquesta convocatòria comportarà la impossibilitat de sol·licitar accions similars en convocatòries futures del Vicerectorat d'Investigació i Transferència de Coneixement.

Els imports no utilitzats dins del període d'execució o no justificats es reintegraran al Vicerectorat d'Investigació i Transferència de Coneixement.

2.8. Incompatibilitats

Les ajudes convocades en els diferents annexos seran incompatibles amb qualsevol altra percebuda per a la mateixa finalitat, procedents de qualssevol administracions o ens públics o privats, nacionals o de la Unió Europea o d'organismes internacionals.

Amb referència als annexos VI i VII, quan s'obtinguen altres ajudes públiques o privades per a la mateixa finalitat i conceptes de despesa semblants, haurà de ser comunicada aquesta circumstància al Vicerectorat d'Investigació i Transferència de Coneixement en el termini de deu dies des de la concessió. En cap cas, aquesta ajuda podrà ser de tal quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat que figura en la sol·licitud de major pressupost.

2.9. Pagament

Les ajudes s'abonaran a les persones beneficiàries en els termes que s'estableixen en els corresponents annexos d'aquesta convocatòria i en les seues corresponents resolucions de concessió, i estaran condicionats a l'existència de crèdit suficient.

2.10. Publicitat

Les persones beneficiàries hauran de fer constar, en les publicacions derivades d'aquestes ajudes, el finançament per part de la Universitat d'Alacant amb indicació del Programa Propi per al Foment de l’R+D+I del Vicerectorat d'Investigació i Transferència de Coneixement.

2.11 Normativa aplicable

Serà d'aplicació supletòria, a més del que disposa en aquesta resolució, la següent normativa nacional:

a) Llei orgànica 3/2018, de 5 de desembre, de protecció de dades personals i garantia dels drets digitals.

b) Llei 38/2003, de 17 de novembre, general de subvencions, i el seu reglament, aprovat pel Reial decret 887/2006, de 21 de juliol.

c) Llei 14/2011, d'1 de juny, de la ciència, la tecnologia i la innovació.

d) Llei 39/2015, d'1 d'octubre, del procediment administratiu comú de les administracions públiques (d'ara en avant, Llei del procediment administratiu comú de les administracions públiques).

e) Llei 40/2015, d'1 d'octubre, de règim jurídic del sector públic.

f) Reial decret 103/2019, d'1 de març, pel qual s'aprova l'Estatut del personal investigador predoctoral en formació.

2.12. Recursos

Contra la resolució de concessió de les ajudes d’aquesta convocatòria, cal interposar recurs potestatiu de reposició davant l'òrgan que la va dictar en el termini d'un mes de la seua notificació o publicació, de conformitat amb els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, o directament recurs contenciós administratiu, davant el Tribunal Superior de Justícia de la Comunitat Valenciana , en el termini de dos mesos a comptar des de l'endemà de la notificació o publicació de l'acte recorregut, d’acord amb els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.

Alacant, 1 de juliol de 2020

EL VICERECTOR D'INVESTIGACIÓ I TRANSFERÈNCIA DE CONEIXEMENT

RAFAEL MUÑOZ GUILLENA

ANNEXOS:

<https://www.boua.ua.es/pdf.asp?pdf=Annexos_BOUA_5873.pdf>

Anàlisi
-------

:   **Modificat per:**

    * [Detalle
       CORRECCIÓ D'ERRATES DE LA RESOLUCIÓ D'1 DE JULIOL DE 2020, PER LA QUAL ES PUBLIQUEN LES BASES DE LA CONVOCATÒRIA DEL PROGRAMA PROPI DEL VICERECTORAT D'INVESTIGACIÓ I TRANSFERÈNCIA DE CONEIXEMENT PER Al FOMENT DE L'I+D+I EN LA UNIVERSITAT D'ALACANT 2020](/va/acuerdo/5891)
      22/07/2020

Documents annexos:
------------------

* [Descargar Anexos\_BOUA\_5873.pdf](/Acuerdos/DescargarAnexoxId?idanexo=23864&idacuerdo=5873)





[Carretera Sant Vicent del Raspeig s/n  
03678 Sant Vicent del Raspeig - Alacant  
 Tel. 99 086 3632 - Fax 86 419 0948](https://www.google.es/maps/@19.716520,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12032&trk=tyah&trkInfo=tarId%1Q6099061155858%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)